Pokémon Shuffle

***Pokémon Shuffle*** (japansk:  **') er et [[freemium]] [[puzzle]]spill til [[Nintendo 3DS]] utviklet av [[Genius Sonority]] og utgitt av [[The Pokémon Company]]. Spillet, som er en [[spinoff]] av [[Pokémon (videospillserie)|spillserien ''Pokémon'']] og har samme [[spillmekanikk]] som ''[[Pokémon Link: Battle]]'', ble utgitt globalt på [[Nintendo eShop]] 18. februar 2015. ***Pokémon Shuffle Mobile**', en versjon av spillet til [[Android]] og [[iOS]], ble utgitt i august samme år.

== Spillmekanikk ==
I likhet med *Pokémon Link: Battle* er målet i *Pokémon Shuffle* å kjempe mot diverse [[pokémon (monster)|pokémoner]] ved å matche tre eller flere pokémoner av samme art på bunnen av skjermen. Spilleren gjør dette ved å bytte om plasseringen til én av pokémonene i rutenettet på den nederste delen av skjermen. Spilleren kan ta med seg opptil fire pokémoner, der noen av dem kan gjøre mer skade basert på [[Pokémon-type|sin type]] (for eksempel vil vannbaserte pokémoner gjøre mer skade på ildbaserte pokémoner). Spilleren går til neste bane ved å slå motstanderpokémonen innen et visst antall trekk; etter dette vil spilleren få et antall mynter, og pokémonene hans/hennes vil få [[erfaringspoeng]] (XP). Når spilleren slår en motstanderpokémon vil han/hun få sjansen til å [[Pokémons spillmekanikk|fange den]]; jo færre trekk han/hun har brukt til å slå motstanderen, jo høyere er sannsynligheten for å kunne fange den. Om spilleren ikke klarer å fange motstanderen med sin første pokéball vil han/hun kunne bruke mynter for å kjøpe «Great Balls», som har høyere sjanse for å fange motstanderen, eller han/hun kan velge å prøve banen igjen på et senere tidspunkt.

Spillet har en [[freemium]]modell der spilleren har et antall [[liv (videospill)|hjerter]]; å spille én bane koster ett hjerte (uavhengig av om man klarer banen eller ei), og man får nye hjerter ved å vente en viss tid – man får ett hjerte per 30. minutt, opp til man har fem hjerter. Ekstra hjerter og mynter kan kjøpes med juveler, som igjen opptjenes ved å slå [[Pokémons spillmekanikk#Trenere|pokémontrenere]] eller kan kjøpes for virkelige penger via [[Nintendo eShop]].

== Utgivelse ==
*Pokémon Shuffle* ble kunngjort 14. januar 2015 som et gratisspill til [[Nintendos 3DS]]. Spillet ble sluppet som nedlastingsspill på [[Nintendo eShop]] 18. februar 2015. I juni 2015 ble mobilversjonen av spillet til [[Android]] og [[iOS]] kunngjort, som ble utgitt 24. august 2015 i Japan, og i resten av verden 31. august 2015. Spillet har fått flere oppdateringer etter utgivelsen, hvor det har blitt lagt til nye baner med flere pokémoner som kan fanges. Innen slutten av april 2015 hadde spillet blitt lastet ned mer enn 3,5&nbsp;millioner ganger, noe som ble feiret med en tidsbegrenset mulighet til å fange den legendariske pokémonen [[Celebi]]. Per august 2016 hadde spillet blitt lastet ned mer enn 6&nbsp;millioner ganger på Nintendo 3DS.

== Mottakelse ==

*Pokémon Shuffle* fikk blandet mottakelse blant kritikerne, med en sammenlagt skår på 59,58 % hos [[Game Rankings]] og 56/100 på [[Metacritic]].

Chris Carter fra *Destructoid* var skeptisk til spillet, og ga det en skår på 3,5/10. Han kritiserte spesielt hjertesystemet som krever 30 minutter mellom hvert nytt hjerte man får. Han kritiserte også [[mikrotransaksjon]]ene i spillet, og sa at «alt som kan nytes med spillet ødelegges av mikrotransaksjonene». Jacob Whritenour fra *Hardcore Gamer* ga spillet en litt bedre omtale, med en skår på 3,5/5, og sa at «spillet er gøy og utfordrende nok til å underholde *Pokémon''- og puzzlefans», men kritiserte også mikrotransaksjonene.

## Referanser




## Eksterne lenker
*